অর্থনীতির নোবেল ধরাবাঁধা আমেরিকান তাত্ত্বিকদের জন্য এবং গেমথিওরির জন্য। লয়েড এস. শ্যাপলে এবং আলভিন ই. রথ দুজনেই একই ‘Stable allocations’ থিওরি নিয়ে স্বাধীনভাবে নিজ নিজ থিওরি প্রদান করার জন্য এই পুরস্কার পাবেন। শ্যাপলে (ইউনিভার্সিটি অফ ক্যালিফর্নিয়া) প্রধানত কাজ করেছেন সমবায় সমিতি নিয়ে, সমবায় সমিতিগুলোতে নির্দিষ্ট সদস্যরা যারা তাদের গন্ডির বাইরে কাউকে নিয়ে কাজ করতে উৎসাহী নয় তারা কিভাবে ‘Stable allocations’ থিওরি ব্যবহার করে পারষ্পরিক সর্বোচ্চ লাভের সুযোগ পেতে পারে — এটাই তিনি গেমথিওরি দিয়ে প্রতিপন্ন করেছেন। রথ (হাভার্ড ইউনিভার্সিটি) ‘Stable allocations’ থিওরিকে হাতে কলমে ব্যবহার করেছেন — একজন ডাক্তার কিভাবে তার জন্য সর্বোচ্চ ফলদায়ক হাসপাতাল, একজন অর্গানদাতা কীকরে সবচেয়ে কাঙ্ক্ষিত গ্রহীতা ও একজন ছাত্র কীকরে তার সাথে সর্বোচ্চ খাপখাওয়া শিক্ষাঙ্গন খুঁজে পেতে পারে এই কাজে।